**Adásvételi szerződés**

Amely létrejött egyrészről

**RÁCKERESZTÚR KÖZSÉG ÖNKORMÁNYZAT**

székhely : 2465 Ráckeresztúr, Hősök tere 20.

adószám : 15727213-2-07

képviseli : Dr. Szentes-Mabda Katalin Dóra polgármester

KSH törzsszám : 15727213-8411-321-07

törzskönyvi azonosító szám (PIR) : 727211

Államháztartási egyedi azonosító : 736811

mint **eladó** (továbbiakban: eladó), másrészről

**Martonvásár Város Önkormányzata**

székhely : 2462 Martonvásár, Budai út 13.

adószám : 15727433-2-07

képviseli : Dr. Szabó Tibor polgármester

KSH törzsszám : 15727433-8411-321-07

törzskönyvi azonosító szám (PIR) : 727431

Államháztartási egyedi azonosító : 737038

mint **vevő** /továbbiakban: vevő/ között a mai napon, az alábbiak szerint:

1. Az eladó 1/1 arányú tulajdonát képezi a ráckeresztúri ingatlan-nyilvántartásban lévő külterületi, 079/5. hrsz-ú, kivett beépítetlen terület megnevezésű, 8.700 m² területű ingatlan.
2. Az ingatlant terheli az E.ON Észak-Dunántúli Áramhálózati Zrt. javára bejegyzett vezetékjog.
3. Az eladó el kívánja adni, a vevő meg kívánja vásárolni az 1. pontban írt ingatlan 1000/8700 tulajdoni hányadát és ennek érdekében kötik jelen szerződést. Az eladó eladja, a vevő megvásárolja az 1. pontban írt ingatlanból 1000/8700 hányadot a 2. pontban írt vezetékjoggal terhelten.
4. A szerződés hatályba lépésének feltétele, hogy a Magyar Állam az elővásárlási jogával ne éljen.
5. A felek a vételárban és annak kifizetési módjában az alábbiak szerint állapodnak meg:

A kölcsönösen kialkudott vételár 800.000,-Ft, azaz Nyolcszázezer forint, mely vételárat a vevő átutalással fizeti meg az eladó részére a szerződés aláírásával egyidejűleg az eladó által megadott alábbi bankszámlaszámra:

Takarékbank Zrt. 50440016-10016123-00000000.

A vételár kialakításakor a felek figyelemmel voltak az ingatlan szerződéskori állapotára, a környéken kialakult szokásos forgalmi értékre és a felek által készíttetett értékbecslésre.

1. Az eladó a szerződés aláírásával feltétlenül és visszavonhatatlanul hozzájárul a vevő tulajdonjogának vétel jogcímén az ingatlan-nyilvántartásba történő bejegyzéséhez 1000/8700 arányban.
2. Amennyiben az ingatlan vételára határidőben nem kerül kiegyenlítésre, az eladó jogosult a vevőhöz címzett egyoldalú nyilatkozattal a szerződéstől elállni vagy döntése szerint a vételárat fizetési meghagyás/per útján követelni.
3. Jelen szerződést Ráckeresztúr Község Önkormányzat Képviselő-testülete …………….. . számú határozata, Martonvásár Város Önkormányzata ……………. számú határozata hagyta jóvá.
4. A felek megállapodnak abban, hogy az eladó az ingatlanhányad birtokát is átruházza. A felek megállapodnak abban, hogy a birtokba adás napja a vételár kifizetését követő nap.

Ráckeresztúr Község Önkormányzat eladó Martonvásár Város Önkormányzata vevő

képv.: Dr. Szentes-Mabda Katalin Dóra polgármester képv: Dr. Szabó Tibor polgármester

1. A vevő az adásvételt követően jogosult a ráckeresztúri 079/5. hrsz-ú ingatlanon szennyvíztelep fejlesztését tervezni. A felek kifejezik szándékukat, hogy a 079/5. hrsz-ú ingatlan további telekhatár rendezésével a 079/6. hrsz-ú ingatlan területét növeljék.
2. A vevő az ingatlant megismerte és szemrevételezte, azt az általa megtekintett állapotban vásárolja meg.
3. Az eladó szavatol a 2. pontban írtakon túl az ingatlan per-, teher- és igénymentességéért, kijelenti, hogy azt telekkönyvön kívüli teher sem terheli. Az ingatlanra vonatkozóan sem közigazgatási, sem végrehajtási eljárás nem folyik és az ingatlan-nyilvántartáson kívül sincsen sem természetes, sem jogi személy, sem jogi személyiséggel nem rendelkező gazdasági társaság, amely az ingatlanra vonatkozóan bármilyen módon jogi igénnyel bírhatna.
4. A felek az ingatlan …………..-án kelt tulajdoni lapját e szerződés aláírásakor megtekintették.
5. A felek megállapítják, hogy a 176/2008. (VI.30.) Kormányrendelet szerint energetikai tanúsítványt nem kell készíteni.
6. A felek e szerződés elkészítésével, annak ellenjegyzésével megbízzák, a Földhivatali eljárásban való képviselettel meghatalmazzák Dr. Varga István Ügyvédi Irodát (8000 Székesfehérvár, Károly János u. 2. I/1., email: [vargaistvandr@t-online.hu](mailto:vargaistvandr@t-online.hu), eljár: dr. Varga István ügyvéd), aki a meghatalmazást jelen szerződés aláírásával elfogadja.
7. Az eljáró ügyvéd jelen szerződéssel kapcsolatos minden lényeges körülményről és feltételről kioktatta a feleket, különösen a kapcsolódó adónemekről, az adó- és illetékkedvezmény igénybevehetőségéről, az ezzel kapcsolatos eljárásról és határidőkről.
8. A szerződő felek kijelentik, hogy mindketten Magyarországon bejegyzett költségvetési szervezetek, a jog- és cselekvőképességük nem korlátozott.
9. E szerződésben nem szabályozott kérdésekben a Ptk. rendelkezései az irányadóak.
10. A jelen okiratban foglaltakat a felek ügyvédi tényvázlatként elfogadják.
11. Az ügyvéd tájékoztatja a feleket, hogy személyes adatait megbízás, mint szerződés jogcímén, továbbá jogi (azonosítási) kötelezettségének teljesítése érdekében kezeli. Erre figyelemmel nevük bekerül az ügynyilvántartásba (Üttv. 53. §), vagy/és az azonosított személyek nyilvántartásába (Üttv. 33. §). Az okiratot szerkesztő ügyvéd tájékoztatja a feleket, hogy a 2017. évi LIII. A pénzmosás és a terrorizmus finanszírozása megelőzéséről és megakadályozásáról szóló törvény – a továbbiakban: törvény – alapján azonosítási kötelezettség terheli a szerződő felek adatai, illetőleg a képviseletükben eljáró személyek vonatkozásában. A felek adatai a törvény rendelkezései alapján a jelen szerződésben kerülnek rögzítésre, a felek adatszolgáltatása és az általuk bemutatott személyazonosság igazolására alkalmas okirat alapján. A szerződő felek a jelen szerződés aláírásával büntetőjogi felelősségük tudatában kijelentik, hogy a saját nevükben járnak el. A felek tudomásul veszik, hogy a szerződéses kapcsolat fennállása alatt az azonosítás során megadott adatokban, illetve amennyiben nem saját nevükben járnak el az ügylet során, a tényleges tulajdonos adataiban bekövetkezett változásról a tudomásszerzéstől számított 5 napon belül kötelesek az eljáró ügyvédet írásban értesíteni.
12. A szerződő felek tudomásul veszik és a jelen szerződés aláírásával kifejezetten hozzájárulnak ahhoz, hogy az eljáró ügyvéd a személyazonosságuk igazolására szolgáló okmányokat a 2017. évi LIII. Törvény előírásai alapján – a személyazonosságra vonatkozó okmány érvényességét, valamint a feltüntetett adatok valóságnak való megfelelését szükség esetén ellenőrizze a Jogügyletek Biztonságát Erősítő Adatszolgáltatási Keretrendszer útján.

Ráckeresztúr Község Önkormányzat eladó Martonvásár Város Önkormányzata vevő

képv.: Dr. Szentes-Mabda Katalin Dóra polgármester képv: Dr. Szabó Tibor polgármester

1. A felek kijelentik, hogy jelen szerződést (az eljáró ügyvéd jogügylettel kapcsolatos részletes tájékoztatását, valamint a részletes elolvasásra való figyelmeztetést követően) elolvasták, értelmezték és azt, mint akaratukkal mindenben megegyezőt - a személyazonosságuk személyi igazolvánnyal történő igazolását, valamint az adatok szerződést készítő ügyvéd általi ellenőrzését követően – a szerződést szerkesztő és ellenjegyző ügyvéd előtt aláírták. A szerződő felek a jelen szerződés aláírásával elismerik, és egyben nyugtázzák, hogy a szerződést készítő ügyvédtől a szerződés egy darab eredeti példányát átvették.

Martonvásár, 2021.

Ráckeresztúr Község Önkormányzat eladó Martonvásár Város Önkormányzata vevő

képv.: Dr. Szentes-Mabda Katalin Dóra polgármester képv: Dr. Szabó Tibor polgármester

Ellenjegyzem:

Kamarai azonosító szám: 36071008

Martonvásár, 2021.